wickkiey/tamil-wikipedia-markdown huggingface dataset:
# ஒற்றைச் சாளர சேர்க்கை முறைமை

அண்ணா பல்கலைக்கழகத்தில் பொறியியல் சேர்க்கைக்கு **ஒற்றைச் சாளர சேர்க்கை முறைமை** (Single Window Admissions System) பயன்படுத்தப்படுகிறது. இது அண்ணா பல்கலைக்கழகக் கலந்தாய்வு என்று பரவலாக அறியப்படுகிறது. 12 ஆம் வகுப்பு முடிக்கும் மாணவர்கள் இந்தியாவில் தமிழ்நாட்டில் உள்ள பொறியியல் கல்லூரிகளுக்கு விண்ணப்பித்து சேர்க்கை பெறுவதற்கான செயல்முறையின் ஒரு பகுதியாகும்.  

இந்த முறையின் சிறப்பம்சம் மாணவர்களுக்கு தரவரிசை தயாரிக்கப்படுகிறது. ஒரு மாணவர் கலந்தாய்வில் கலந்து கொள்ளும்பட்சத்தில் அவருக்கு ஒரு கல்லூரியில் பாடப் பிரிவினை ஒதுக்கீடு செய்யாமல் தரவரிசையில் உள்ள அடுத்தவருக்கு பாடப் பிரிவினை ஒதுக்கீடு செய்ய இயலாது. எனவே அனைத்து மாணவர்களும் தரவரிசை அடிப்படையில் சேர்க்கப்படுவதை உறுதி செய்கிறது.  

## செயல்முறை
மொத்தம் 200 மதிப்பெண்களுக்கு மாணவர்கள் தரப்படுத்தப்படுகிறார்கள். இந்த மதிப்பெண், பன்னிரண்டாம் வகுப்புத் தேர்வுகளில், கணிதம் (100), இயற்பியல் (50), வேதியியல் (50) மதிப்பெண்களின் சராசரிக் கலவையாகும். ஒரு மாணவரின் மதிப்பெண் அவர்களின் தர வரிசையினைத் தீர்மானிக்கிறது. அண்ணா பல்கலைக்கழகத்தின் கல்வி இயக்குநரகத்தால், மாணவர்களின் தரவரிசைக்கு ஏற்ப பொறியியல் சேர்க்கைக்கு மாணவர்கள் அழைக்கப்படுகிறார்கள். ஒவ்வொரு ஆண்டும் சூன் மற்றும் சூலை மாதங்களில் கலந்தாய்வு நடைபெறும். மாணவர்கள் தாங்கள் சேர விரும்பும் கல்லூரியைத் தேர்ந்தெடுப்பதற்கான இந்த கலந்தாய்வில் பங்கேற்க அழைப்பு விடுக்கப்படுகிறது.
# குன்மகுடோரி



**குன்மகுடோரி, தும்பக்கோடாரி, கும்பகோடாரி** (*Persicaria hydropiper*, syn. *Polygonum hydropiper), also known as water pepper, marshpepper knotweed, arse smart* or *tade*) என்ற பெயர்களால் அழைக்கபடுவது பாலிகோனேசியே குடும்பத்தைச் சேர்ந்த ஒரு தாவரமாகும். இது ஆத்திரேலியா, நியூசிலாந்து, ஆசியா, ஐரோப்பா, வட அமெரிக்கா என பரவலாக காணப்படுகிறது. இந்த தாவரம் ஈரமான இடங்களிலும் ஆழமற்ற நீர்ப் பகுதிகளிலும் வளரும். இதில் பயிரிடப்பட்ட வகைகள் கிழக்காசியாவில் அவற்றின் கடுமையான காரச் சுவைக்காக உண்ணப்படுகின்றன.  

## விளக்கம்

குன்மகுடோரியானது உயரம் வரை வளரக்கூடிய நேரான தண்டு கொண்ட ஆண்டுத் தாவரமாகும். இலைகள் கிட்டத்தட்ட காம்புகளற்று இருக்கும். இலைப்பரப்பு குறுகலான வடிவில் சற்று நீண்டு உச்சியில் குறுகியதாக உள்ளன. வெள்ளைப் பூக்கள் கொண்டவை.  

## காட்சியகம்
# புளோடோசஸ் கேனியஸ்



**புளோடோசசு கேனியசு** (*Plotosus canius*) என்பது இந்தியப் பெருங்கடல், மேற்கு அமைதிப் பெருங்கடல், நியூ கினியாவை பூர்வீகமாகக் கொண்ட *புளோடோசசு* பேரினத்தைச் சேர்ந்த விலாங்கு வால் கெளுத்தி மீன் சிற்றினமாகும். இவை கடல் நீர், நன்னீர், உப்பு நீர்நிலைகளில் காணப்படும் வெப்பமண்டல மீனாகும்.
# பாடாங் தெராப் மாவட்டம்



**பாடாங் தெராப் மாவட்டம்** என்பது (மலாய்: *Daerah Padang Terap*; ஆங்கிலம்: *Padang Terap District*; சீனம்: 巴东得腊县) மலேசியா, கெடா மாநிலத்தில் அமைந்து உள்ள ஒரு மாவட்டம் ஆகும்.  

இந்த மாவட்டம் பாடாங் தெராப் மாவட்ட ஊராட்சி மன்றத்தால் (*Padang Terap District Council*) நிர்வகிக்கப் படுகிறது. கெடா மாநிலத்தின் மூன்றாவது பெரிய மாவட்டமாகும்.  

## பொது

பாடாங் தெராப் மாவட்டத்தின் வடக்குப் பகுதியில் தாய்லாந்து நாடு எல்லையாக உள்ளது. மேற்குப் பகுதியில் சிக் மாவட்டம் (*Sik District*) மற்றும் பெண்டாங் மாவட்டம் (*Pendang District*) ஆகிய மாவட்டங்கள் எல்லைகளாக உள்ளன.  

இந்த மாவட்டத்தின் நிர்வாக மையம் கோலா நெராங் (*Kuala Nerang*) என்று அழைக்கப் படுகிறது. இந்த மாவட்டத்தில் நாகா (*Naka*) மற்றும் பெடு (*Pedu*) ஆகியவை முக்கிய நகரங்கள் ஆகும்.  

## நிர்வாகப் பிரிவுகள்
பாடாங் தெராப் மாவட்டம் 11 முக்கிம்களாகப் பிரிக்கப்பட்டுள்ளது. அவையாவன:  

- பத்தாங் துங்காங் கானான் (*Batang Tunggang Kanan*)
- பத்தாங் துங்காங் கீரி (*Batang Tunggang Kiri*)
- பெலிம்பிங் கானான் (*Belimbing Kanan*)
- கூரோங் ஈத்தாம் (*Kurong Hitam*)
- பாடாங் தெமாக் (*Padang Temak*)
- பாடாங் தெராப் கானான் (*Padang Terap Kanan*)
- பாடாங் தெராப் கீரி (*Padang Terap Kiri*)
- பெடு (*Pedu*)
- தெக்காய் (*Tekai*)
- தோலாக் (*Tolak*)
# பொக்கோ சேனா மாவட்டம்



**பொக்கோ சேனா மாவட்டம்** என்பது (மலாய்: *Daerah Pokok Sena*; ஆங்கிலம்: *Pokok Sena District*; சீனம்: 波各先那县) மலேசியா, கெடா மாநிலத்தில் அமைந்து உள்ள ஒரு மாவட்டம் ஆகும். அலோர் ஸ்டார் நகருக்கு கிழக்கே ஏறக்குறைய 20 கி.மீ. தொலைவில் உள்ளது.  

இந்த மாவட்டம் கெடாவின் 12-ஆவது மாவட்டமாகும். இது முன்பு கோத்தா ஸ்டார் மாவட்டத்தின் (*Kota Setar District*) துணை மாவட்டமாக இருந்தது; 2009-இல் கெடா சுல்தான் அப்துல் ஆலிம் (*Sultan Abdul Halim Mu'adzam Shah ibni Almarhum Sultan Badlishah*) அவர்களால் புதிய மாவட்டமாக அறிவிக்கப்பட்டது.  

## பொது

பொக்கோ சேனா மாவட்டம் ஒரு வேளாண் மாவட்டம் ஆகும். 2,816 எக்டர் பரப்பளவில் நெல்; 9,883 எக்டர் பரப்பளவில் ரப்பர்; 416 எக்டர் பரப்பளவில் பழத்தோட்டங்கள்; 2.5 எக்டர் பரப்பளவில் கொக்கோ பயிரிடப் படுகிறது.  

பல்வேறு வகையான இலகுரக நிறுவனங்களும் (*Light Enterprises*) உள்ளன. மேலும் சிறு தொழில்களுக்கு (*Small Industries*) சுமார் 12 வளாகங்களும் உள்ளன.  

### முக்கிம் மற்றும் நகரங்கள்
போகோக் சேனா மாவட்டம் ஆறு துணை மாவட்டங்களாக பிரிக்கப்பட்டுள்ளது.  

| 1 | காஜா மத்தி (*Gajah Mati*) | 12,607 |  |
| --- | --- | --- | --- |
| 2 | சாபி, பொக்கோ சேனா (*Jabi, Pokok Sena*) | 12,498 |  |
| 3 | துவாலாங், பொக்கோ சேனா (*Tualang, Pokok Sena*) | 6,776 |  |
| 4 | லெசோங் (*Lesong*) | 5,979 |  |
| 5 | புக்கிட் லாடா (*Bukit Lada*) | 6,551 |  |
| 6 | டெராங் (*Derang*) | 3,936 | } |
**நகரங்கள்**  

- பொக்கோ சேனா (*Bandar Pokok Sena*)
- பெக்கான் கெபுன் 500 (*Pekan Kebun 500*)
# ராயல் சொசைட்டி வொல்ப்சன் ரிசர்ச் மெரிட் விருது


இவ்விருது ராயல் சொசைட்டியால் நிர்வகிக்கப்படுகிறது. மேலும் வொல்ப்சன் அறக்கட்டளை மற்றும் ஐக்கிய இராச்சியம் அறிவியல் மற்றும் தொழில்நுட்ப அலுவலகம் ஆகியவற்றால் கூட்டாக நிதியளிக்கப்பட்டது. "இந்த நாட்டிற்கு முக்கிய ஆராய்ச்சியாளர்களை ஈர்ப்பதற்காக அல்லது வேறு இடங்களில் அதிக சம்பளம் பெற விரும்புவோரை தக்கவைத்துக்கொள்ள மற்றும் மூளை வடிகால் சமாளிக்க கூடுதல் நிதி ஆதரவுடன்"  

2020 ஆம் ஆண்டில் இந்தத் திட்டம் ராயல் சொசைட்டி வொல்ப்சன் ஆய்வு உதவித் தொகையாக மாற்றப்பட்டது. இது புரவலன் துறைக்கான மூலோபாய முன்னுரிமையாக அடையாளம் காணப்பட்ட துறைகளில் இங்கிலாந்து பல்கலைக்கழகம் அல்லது ஆராய்ச்சி நிறுவனத்தில் பணியமர்த்தப்பட்ட அல்லது தக்கவைக்கப்பட்ட மூத்த தொழில் ஆராய்ச்சியாளர்களுக்கு நீண்டகால நெகிழ்வான நிதியை வழங்குவதாக ராயல் சொசைட்டி அல்லது அமைப்பு விவரித்தது.  

## பெற்றவர்கள்
இந்த விருதை வென்றவர்கள் (ராயல் சொசைட்டி வுல்ப்சன் ரிசர்ச் மெரிட் விருது பெற்றவர்கள் பார்க்கவும்) விருது அடங்கியது:  
- சூ பிளாக்
- சாமுவேல் எல். பிரவுன்சுடீன்
- மார்ட்டின் பிரிட்சன் (2012)
- மைக்கேல் ப்ரோன்சுடீன் (2018)
- பீட்டர் புன்மேன்
- *மைக்கேல் கான்ட்* (2015)
- சோஸ் ஏ. கரில்லோ (2012)
- கென் கார்ச்லா
- மரியானா சிசோர்னி
- கேண்டசு கியூரி (2015)
- நிக்கோலசு டேல் (2015)
- ரோசர் டேவிசு
- ரெனே டி போர்சுட்
- நோரா டி லீவ்
- சொனாதன் எசெக்சு
- எர்னசுடோ எச்ட்ராடா
- வென்ஃபீ ஃபேன்
- ஆண்ட்ரியா சி. ஃபெராரி
- பிலிப் ஏ. கேல் (2013)
- மேத்யூ கவுண்ட் (2015)
- அலைன் கோரிலி (2010)
- சார்சு காட்லோப்
- ஆண்ட்ரூ கிரான்வில்லே(2015)
- பீட்டர் கிரீன்
- ரூத் கிரிகோரி
- மார்ட்டின் கெரர்
- எட்வின் கான்காக்
- மார்க் கெண்ட்லி
- நிக்கோலசு கையம்
- சிமோன் கொச்கிரெப் (2003)
- சைபுல் இசுலாம் (2013)
- பிராட் கார்ப்
- தாரா கெக்
- ரெபேக்கா கில்னர் (2015)
- டேனிலா குன் (2015)
- அலிச்டர் பைக்
- அரி லாப்டேவ்
- டிம் லென்டன்
- மால்கம் லெவிட்
- ச்டீபன் லெவன்டோவ்ச்கி
- லியோனிட் லிப்கின்
- சான் லாயிட் (நுண்ணுயிரியலாளர்) (2015)
- ஆண்டி மெக்கன்சி
- பார்பரா மகேர் (2006 -2012)
- விளாடிமிர் மார்கோவிக்
- *ராபின் மே* (2015)
- பால் மிலேவ்ச்கி
- இ.செ. மில்னர்-குல்லண்ட்
- டிம் மின்சூல் (2015)
- ஆண்ட்ரே நெவ்சு
- பீட்டர் ஓ'கெர்ன்
- *வில்லியம் லயன்கார்ட்*
- *கார்டன் ப்ளாட்கின்*
- *அட்ரியன் பொடோலினு* (2015)
- *டேவிட் ரிச்சர்ட்சன்*
- *கரேத் ராபர்ட்சு* (2015)
- அலெக்சாண்டர் ரூபன் (2015)
- *டேனிலா ச்மிட்* (2015)
- *ச்டீவன் எச். சைமன்*
- நைகல் ச்மார்ட்
- *சான் ச்மில்லி* (2015)
- *சான் ச்பீக்மேன்*
- டேவிட் ச்டீபன்சன் (2015)
- *கேட் ச்டோரி* (2015)
- ஆண்ட்ரூ டெய்லர் (2015)
- பிரான்கோயிச் டிசர் (2014)
- ரிச்சர்ட் தாமசு
- விளாட்கோ வெட்ரல் (2007)
- பெஞ்சமின் வில்காக்சு (2015)
- ரிச்சர்ட் வின்பெனி (2009)
- *பிலிப் ஜே. விதர்சு* (2002)
- டிம் ரைட் (2015)
- சிகெங் யாங்
- சின் யாவ் (2012)
- நிகோலே செலுதேவ்
# சிக் மாவட்டம்



**சிக் மாவட்டம்** (மலாய்: *Daerah Sik*; ஆங்கிலம்: *Sik District*; சீனம்: 锡县) என்பது மலேசியா, கெடா மாநிலத்தில் அமைந்து உள்ள ஒரு மாவட்டம் ஆகும்.  

கெடா மாநிலத்தின் மிகப்பெரிய மாவட்டமான சிக் மாவட்டத்தின் பரப்பளவு 1635 சதுர கி.மீ.; அதாவது கெடா மாநிலத்தின் பரப்பளவில் 17.35% ஆகும்.  

இந்த மாவட்டத்தின் வடமேற்கில் பாடாங் தெராப் மாவட்டம் (*Padang Terap District*), வடக்கே தாய்லாந்து நாடு, தெற்கே பாலிங் மாவட்டம் (*Baling District*), தென்மேற்கில் கோலா மூடா மாவட்டம் (*Kuala Muda District*), மேற்கில் பெண்டாங் மாவட்டம் (*Pendang District*) ஆகியவை எல்லைகளாக உள்ளன.  

### சொல் பிறப்பியல்

இந்த மாவட்டத்தின் பெயர் அரபு வார்த்தையான "சையத்" (*Syed*) அல்லது "செயிக்" (*Sheikh*) என்பதில் இருந்து பெறப்பட்டதாக அறியப்படுகிறது.  

இப்பகுதியில் இசுலாமிய சமயத்தைப் பரப்பிய அரேபிய சமயப்பரப்பு குழுவினரின் பெயர்களில் "சையத்" அல்லது "செயிக்" எனும் சொற்கள் பரவலாக இருந்தன. அந்தச் சொற்கள் கிளாந்தான்-பட்டாணி மலாய் மொழியில் (*Pattani Malay*) "சிக்" (*Sik*) மற்றும் "சைக்" (*Saik*) என உச்சரிக்கப் படுகிறது.  

## நிர்வாகப் பிரிவுகள்
### முக்கிம்கள்
சிக் மாவட்டம் 3 முக்கிம்களாகப் பிரிக்கப்பட்டுள்ளது.  

- செனரி (*Jeneri*)
- சிக் (*Sik*)
- சொக் (*Sok*)

### நகரங்கள்

- சிக் நகரம் (*Sik Town*)
- பெக்கான் பத்து லீமா சிக் (*Pekan Batu Lima Sik*)
- பெக்கான் குலாவ் (*Pekan Gulau*)
- பெக்கான் காஜா பூத்தே (*Pekan Gajah Puteh*)
- பெக்கான் சாரோக் பாடாங் (*Pekan Charok Padang*)

## மூடா ஆறு

சிக் மாவட்டத்தில் மிக முக்கியமானது மூடா ஆறு. இந்த ஆறு ஒரு வகையில் இந்த மாவட்டத்தின் வரப்பிரசாதமாக அமைகிறது. கெடா மாநிலத்தில் மிக நீளமான ஆறு. 178 கி.மீ. நீளம் கொண்ட இந்த ஆறு, மலாக்கா நீரிணையை அடைவதற்கு முன், கோலா மூடா, பாலிங், சிக் மற்றும் கூலிம் மாவட்டங்கள் வழியாகச் செல்கிறது.  

கெடா, பினாங்கு மாநிலங்களுக்கு எல்லையாக அமைந்து உள்ள இந்த ஆறு பினாங்கு மாநிலத்திற்கு மிக முக்கியமான நீர் ஆதாரமாக விளங்குகிறது. தவிர இந்தப் பகுதியின் நெல் சாகுபடிக்கு பாசன ஆதாரமாகவும் உள்ளது.  

பருவமழைக் காலத்தில், மூடா ஆற்றில் பெரும்பாலும் மழை வெள்ளம் பெருக்கு எடுத்து ஓடும். 2003 அக்டோபர் 6-ஆம் தேதி, மூடா ஆற்றின் நீர் அளவீடு, வரலாறு காணாத அளவிற்கு 1340&nbsp;m³/s-ஆக உயர்ந்து, வெள்ளம் பெருக்கு எடுத்து ஓடியது.
# அரசிகெரே சட்டமன்றத் தொகுதி


**அரசிகெரே சட்டமன்றத் தொகுதி** (*Arsikere Assembly constituency*) இந்தியாவின் கருநாடக மாநிலத்தின் 224 சட்டமன்றத் தொகுதிகளில் ஒன்றாகும். இது ஹாசன் மாவட்டத்தின் ஒரு பகுதியாகும்.  

## சட்டப் பேரவை உறுப்பினர்கள்
ஆதாரம்:  
| 1957 | ஏ.ஆர். கரிசிடப்பா | இந்திய தேசிய காங்கிரசு |
| --- | --- | --- |
| 1962 | பி. பி. பொமன்னா | பிரஜா சோசலிச கட்சி |
| 1967 | ஜி. சன்னபசப்பா | இந்திய தேசிய காங்கிரசு |
| 1972 | எச். எஸ். சித்தப்பா | நிறுவன காங்கிரசு |
| 1978 | டி. பி. கங்காதரப்பா | இந்திய தேசிய காங்கிரசு |
| 1983 | ஜி. எஸ். பசவராஜ் |  |
| 1985 | டி. பி. கங்காதரப்பா | சுயேச்சை |
| 1989 | கே. பி. பிரபுகுமார் | நிறுவன காங்கிரசு |
| 1994 | ஜி. எஸ்.ப ரமேஸ்வரப்பா | ஜனதா தளம் |
| 1999 | ஜி. வி. சித்தப்பா | நிறுவன காங்கிரசு |
| 2004 | ஏ. எஸ். பசவராஜ் | பாரதிய ஜனதா கட்சி |
| 2008 | கே. எம். சிவலிங்க கவுடா | ஜனதா தளம் (சமயச்சார்பற்ற) |
| 2013 |  |  |
| 2018 |  |  |
| 2023 | இந்திய தேசிய காங்கிரசு |  |

## தேர்தல் முடிவுகள்

### 2023

### 2018

## மேலும் பார்க்கவும்

- கர்நாடக சட்டப் பேரவையின் தொகுதிகளின் பட்டியல்
- ஹாசன் மாவட்டம்
# எம். ஒய். பாட்டீல்

**எம். ஒய். பாட்டீல்** (*M. Y. Patil*) என்பவர் இந்திய அரசியல்வாதியும் கருநாடக சட்டமன்ற உறுப்பினரும் ஆவார். இவர் மற்றும் 2023 மற்றும் 2018 கர்நாடக சட்டமன்ற தேர்தல்களில் இந்தியத் தேசிய காங்கிரசு வேட்பாளராக அப்சல்புரா சட்டமன்றத் தொகுதியில் போட்டியிட்டு சட்டப்பேரவை உறுப்பினராகத் தேர்ந்தெடுக்கப்பட்டார். ஜனதா தளம் (மதச்சார்பற்ற) வேட்பாளராக அப்சல்புரா தொகுதியிலிருந்து 2004ஆம் ஆண்டு கருநாடகா சட்டமன்றத்திற்குத் தேர்ந்தெடுக்கப்பட்டார். மல்லிகார்ச்சுன் கார்கே, பிரியங்க் எம். கார்கே மற்றும் முன்னாள் ஹெச்கேஇ தலைவர் பசவராஜ் பிமல்லி போன்ற பல தலைவர்களின் ஆதரவைப் பெற்றவர். மலிகையா குட்டேதாரை தோற்கடிக்க முக்கியப் பங்கு வகித்தார்.  

## அரசியல் வாழ்க்கை

- 2008ஆம் ஆண்டு நடைபெற்ற கர்நாடக சட்டப்பேரவைத் தேர்தலில் அப்சல்புரா தொகுதியில் பாரதிய ஜனதா கட்சி வேட்பாளராகப் போட்டியிட்டுத் தோல்வியடைந்தார்.
- 2013ஆம் ஆண்டு நடைபெற்ற கர்நாடக சட்டப்பேரவைத் தேர்தலில் அப்சல்புரா தொகுதியில் கே.ஜே.பி. கட்சி வேட்பாளராகப் போட்டியிட்டுத் தோல்வியடைந்தார்..
- 2018 மற்றும் 2023 கர்நாடக சட்டப்பேரவைத் தேர்தல்களில் அப்சல்புரா தொகுதியில் இந்தியத் தேசிய காங்கிரசு கட்சி வேட்பாளராகப் போட்டியிட்டு வெற்றிபெற்று சட்டமன்ற உறுப்பினராக உள்ளார்.
# கும்பம் தாளித்தல்

**கும்பம் தாளித்தல்** என்பது அம்மை, காலரா போன்ற கொள்ளை நோய்கள் வராமல் தடுப்பதற்காக செய்யப்படுகின்ற சடங்காகும். இச்சடங்கு நம்பிக்கையின் அடிப்படையில் நாட்டார் மக்களால் செய்யப்படுகிறது.  

## சடங்கு முறை
இந்த சடங்கின் போது உடைந்த ஆட்டுக்கல் (உரல்), அம்மிக்கல், உலக்கை, முறம், விளக்குமாறு ஆகியவற்றை வண்டியில் ஏற்றுக் கொண்டு ஊரில் உள்ள ஒவ்வொரு வீடுகளிலும் சேகரிக்கின்றனர். அந்த வாகனத்தின் முன்பு வாயை கட்டிக்கொண்டு பூசாரி செல்வார். ஊர் மக்கள் மேள தாளத்துடன் ஊர்வலம் செல்கின்றனர். ஊர் முழுக்க ஊர்வலம் சுற்றிப் பொருட்களை ஏற்றிக்கொண்டு, ஊருக்கு வெளியே உள்ள எல்லைப் பகுதிக்குக் கொண்டுபோய் பூஜைசெய்து பொருட்களைக் கொட்டிவிட்டுத் திரும்புவார்கள்.  

## ஆதாரங்கள்
# புக்கிட் செலம்பாவ்


**புக்கிட் செலம்பாவ்** (மலாய்: *Bukit Selambau*; ஆங்கிலம்: *Bukit Selambau*; சீனம்: 武吉雪兰堡) என்பது மலேசியா, கெடா மாநிலத்தின், கோலா மூடா மாவட்டத்தில் (*Kuala Muda District*) உள்ள ஒரு சிறு நகரம்; சுங்கை பட்டாணி (*Sungai Petani*) நகரத்தில் இருந்து 20 கி.மீ. தொலைவில் உள்ளது.  

இந்தக் கிராமப்புற நகரம் மெர்போக் நாடாளுமன்றத் தொகுதிக்குள் (*Merbok Federal Constituency*) அமைந்துள்ளது. புக்கிட் செலாம்பாவின் பொருளாதார செயல்பாடுகள் பெரும்பாலும் பயிர்த் தோட்டங்கள் மற்றும் வேளாண்மைத் துறையை அடிப்படையாகக் கொண்டவை.  

## பொது
### கோலா மூடா மாவட்டம்
கோலா மூடா மாவட்டம் கெடா மாநிலத்தின் அதிக மக்கள் தொகை கொண்ட இரண்டாவது மாவட்டம் ஆகும். மலேசியாவில் புரதான நாகரிகங்கள் தோன்றிய இடமாகவும் இந்த இடம் கருதப் படுகிறது.  

மலேசியாவில் புகழ்பெற்ற ஜெராய் மலை இந்த மாவட்டத்தின் எல்லையில் உள்ளது. மூடா ஆறு இந்த மாவட்டத்தையும் பினாங்கு மாநிலத்தையும் பிரிக்கிறது.  
### கோலா மூடா மாவட்ட நகரங்கள்

பினாங்கு பாலம் இந்த மாவட்டத்தின் தீக்காம் பத்துவையும் பினாங்கு மாநிலத்தின் பும்போங் லீமா எனும் இடத்தையும் இணைக்கின்றது.  

இந்த மாவட்டம் கெடா, பினாங்கு மாநிலங்களின் எல்லைக்கு அருகாமையில் உள்ளது. தீக்காம் பத்து, பாடாங் தெம்புசு, சுங்கை லாலாங், பீடோங், சீடாம், குரூண், செமெலிங், மெர்போக், கோத்தா கோலா மூடா, தஞ்சோங் டாவாய் ஆகியவை கோலா மூடா மாவட்டத்தில் உள்ள இதர நகரங்கள் ஆகும்.  

## புக்கிட் செலம்பாவ் சட்டமன்ற உறுப்பினர் வி. ஆறுமுகம்

டத்தோ வி. ஆறுமுகம் (*Arumugam Vengatarakoo*) 2008 தொடங்கி 2009 வரை புக்கிட் செலம்பாவ் சட்டமன்றத் தொகுதிக்கான கெடா மாநில சட்டமன்ற உறுப்பினராக பதவி வகித்தவர்.  

2008-ஆம் ஆண்டு மலேசியப் பொதுத் தேர்தலில் சுயேச்சையாக தேர்ந்தெடுக்கப்பட்டார். பின்னர் இவர் கெடா மாநிலத்தின் புதிய பாக்காத்தான் ராக்யாட் (*Pakatan Rakyat*) கூட்டணி அரசாங்கத்தில் மக்கள் நீதிக் கட்சியில் (*People's Justice Party*) இணைந்தார்.  

### கெடா மாநில ஆட்சிக் குழு

கெடா மாநிலத்தில் இந்தியச் சமூகத்தை மாநில அரசாங்கத்தில் பிரதிநிதிக்க இவர் மாநில ஆட்சிக் குழுவில் நியமிக்கப்பட்டார். இருப்பினும், பிப்ரவரி 2009-இல், இவர் நிர்வாகக் குழு மற்றும் மாநில சட்டமன்றத்தில் இருந்து தம் பதவிகளைத் துறப்பு செய்தார். இதன் விளைவாக அங்கு ஓர் இடைத் தேர்தல் நடைபெற்றது.  

அரசியலுக்கு வருவதற்கு முன், வி. ஆறுமுகம் அரச மலேசிய விமானப் படையில் சேவை செய்தவர் ஆகும்.  

## தேர்தல் முடிவுகள் 2008

**'''கெடா மாநில சட்டமன்றம்''': புக்கிட் செலம்பாவ்**

| **2008** | (சுயேச்சை) | 13,225 | 51% | எஸ். கிருஷ்ணன் (**ம.இ.கா**) | 10,863 | 42% | } |
| --- | --- | --- | --- | --- | --- | --- | --- |

## மேற்கோள்
# கோட்டை மாரியம்மன் கோயில், திண்டுக்கல்


**கோட்டை மாரியம்மன் கோயில்** என்பது தமிழ்நாடு, திண்டுக்கல் மாவட்டம், திண்டுக்கல் நகரில் அமைந்துள்ள மாரியம்மன் கோயிலாகும்.  

## மூலவர்
இக்கோயிலின் மூலவராக மாரியம்மன் உள்ளார். அம்மன் சன்னதியையொட்டி முன்புறம் விநாயகர் சன்னதி, வலது புறம் மதுரை வீரன் சன்னதி, முன்புறம் வடக்கில் நவக்கிரக சன்னதி, தென்புறம் முனீஸ்வரர் சன்னதி, வட புறம் கருப்பண்ணசாமி சன்னதி ஆகிய சன்னதிகள் உள்ளன. திண்டுக்கல் பகுதிவாழ் மக்களின் இஷ்ட தெய்வம் என பல்வேறு பெருமைகள் வாய்ந்த கோயிலாக இக்கோயில் உள்ளது.  

## வாயில்கள்
இக்கோயிலுக்கு மூன்று வாயில்கள் உள்ளன. ஊர்வலக் காலங்களில் அம்மன் முன் வாயில் வழியாக செல்வது வழக்கமாக உள்ளது. பின்புற வாயில்கள் மலைக்கோட்டையை ஒட்டி அமைந்துள்ளது.
# அண்ணாநகர் இரட்டை வளைவுகள்

**அண்ணா நகர் இரட்டை வளைவுகள்** (Anna Nagar twin arches) இந்தியாவின் தமிழ்நாடு மாநிலம் சென்னை அண்ணா நகரில் அலங்காரத்திற்காக அமைக்கப்பட்டுள்ள இரட்டை வளைவுகள் அமைப்பாகும். 1986ஆம் ஆண்டு சனவரி மாதம் முதல் தேதியன்று தமிழ்நாடு முன்னாள் முதல்வர் சி.என்.அண்ணாதுரையின் பவள விழா நினைவாக இவை கட்டப்பட்டன. பூந்தமல்லி நெடுஞ்சாலை மற்றும் அண்ணாநகர் மூன்றாவது பகுதி சந்திப்பில் அமைந்துள்ள இவ்வளைவுகள் நகரின் மிக முக்கியமான அடையாளங்களில் ஒன்றாகும். தெற்குப் பகுதியிலிருந்து அண்ணாநகரின் புறநகருக்குள் வருவதற்கான நுழைவாயிலாகவும் இவை திகழ்கின்றன.  

## வரலாறு
**அண்ணா நகர்** இரட்டை வளைவுகள் 1985ஆம் ஆண்டு சென்னை மாநகராட்சியால் தமிழகத்தின் முன்னாள் முதல்வர் சிஎன் அண்ணாதுரையின் பவள விழாவை நினைவுகூரும் வகையில் கட்டப்பட்டன. 12 இலட்சம் ரூபாய் செலவில் கட்டப்பட்ட இவை 105 நாட்களில் கட்டி முடிக்கப்பட்டன 1 சனவரி 1986 அன்று முன்னாள் முதல்வர் எம். ஜி. இராமச்சந்திரனால் திறந்து வைக்கப்பட்டன. வளைவுகளை சிற்பி கணபதி இசுதபதி வடிவமைத்தார். இவர் வளைவுகளின் திறப்பு விழாவின் போது கௌரவிக்கப்பட்டார்.  

## மேலும் பார்க்கவும்

- அண்ணா நகர் கோபுரம் பூங்கா
- சென்னை கட்டடக்கலை
# திருவண்ணாமலை அம்மணி அம்மாள் சித்தர் பீடம்



**திருவண்ணாமலை அம்மணி அம்மாள் சித்தர் பீடம்** என்பது திருவண்ணாமலை கிரிவலப் பாதையில் உள்ள அம்மணி அம்மாள் கோயிலாகும். இந்தக் கோயில் சித்தர் ஜீவ சமாதி கோயிலாகும். இவருடைய ஜீவ சமாதி திருவண்ணாமலை ஈசான்ய லிங்க கோயிலின் எதிரே அமைந்துள்ளது. இம்மடத்தில் கொடுக்கப்படும் விபூதி பிரசாதம் புகழ்பெற்றதாகும்.  

## சந்நிதிகள்

இக்கோயிலில் தனி விநாயகர் சந்நிதி அமைந்துள்ளது. கன்னி மூலையில் அமைக்கப்பட்டுள்ளது.  

## ஜீவசமாதி
அம்மணி அம்மாள் திருவண்ணாமலை அருகேயுள்ள சென்ன சமுத்திரம் என்ற ஊரில் பிறந்தவர். திருவண்ணாமலை அருணாச்சலேசுவர் கோயிலின் வடக்குக் கோபுரம் பாதி மட்டுமே கட்டப்பட்ட நிலையைக் கண்டு, அதனைக் கட்ட எண்ணம் கொண்டார்.  

இதற்காகப் பக்தர்கள், செல்வந்தர்களின் உதவியை நாடி கோபுரத்தினைக் கட்டி முடித்தார். திருவண்ணாமலையின் வடக்குக் கோபுரம் அம்மணியம்மாள் கோபுரம் என்றே அழைக்கப்படுகின்றது. இவர் 17 ஆம் நூற்றாண்டின் இறுதியில் கிரிவலப்பாதையில் உள்ள ஈசான்ய‌ லிங்கத்தின் எதிரே ஜீவ சமாதி அடைந்தார்.  

## அவதார‌ திருநாள்
1735 ஆம் ஆண்டு மார்கழித் திங்கள் ஆயி அம்மாள், கோபால் பிள்ளை தம்பதிக்கு மார்கழி மாதம் அவிட்ட நட்சத்திரத்தில் அம்மணி அம்மாள் பிறந்தார்.  

## விழாக்கள்
- அவதார திருநாள் - மார்கழி மாதம் அவிட்ட நட்சத்தரத்தன்று கொண்டாடப்படுகிறது.
- கார்த்திகை தீபத்திருவிழா
- குரு பூசை

கார்த்திகை தீபமன்று திருவண்ணாமலையில் தீபம் ஏற்றியதும், அம்மணி அம்மாளின் ஜீவசமாதியில் நெய்தீபம் ஏற்றப்படுகிறது. இந்த ஜீவ சமாதி மடத்தின் முன்பு பக்தர்கள் தீபம் ஏற்படுத்தி வழிபடுகின்றார்கள்.  

## ஆதாரங்கள்
# குவார் செம்படாக்


**குவார் செம்படாக்** (மலாய்: *Guar Chempedak*; ஆங்கிலம்: *Guar Chempedak*; சீனம்: 瓜尔豆) மலேசியா, கெடா மாநிலத்தில், யான் மாவட்டத்தில் (*Yan District*), ஜெராய் மக்களவை தொகுதியில் (*Jerai Federal Constituency*) அமைந்துள்ள ஒரு சிறு நகரம்.  

அலோர் ஸ்டார் மாநகருக்கும் சுங்கை பட்டாணி பெருநகருக்கும் இடையில்; குரூண் நகருக்கு வடக்கில் அமைந்துள்ள ஒரு கிராமப்புற நகரமாக அறியப்படுகிறது.  

## பொது

கெடாவின் பிரபலமான இயற்கை நீர்வீழ்ச்சிகள் இந்த நகருக்கு அருகில் உள்ளன.  

- செரி பெரிகி நீர்வீழ்ச்சி (*Seri Perigi*)
- தாங்கா கெனாரி நீர்வீழ்ச்சி (*Tangga Kenari*)
- தித்தி அயூன் நீர்வீழ்ச்சி (*Titi Hayun*)
- பத்து அம்பார் நீர்வீழ்ச்சி (*Batu Hampar*)
- புத்திரி மண்டி நீர்வீழ்ச்சி (*Puteri Mandi*)

## யான் மாவட்டம்

யான் மாவட்டத்தின் வடக்கே கோத்தா ஸ்டார் மாவட்டம், வடகிழக்கில் பெண்டாங் மாவட்டம் மற்றும் தெற்கே கோலா மூடா மாவட்டம் ஆகிய மாவட்டங்கள் எல்லைகளாக உள்ளன.  

யான் மாவட்டம் மலாக்கா நீரிணையின் கடற்கரைப் பகுதியில் உள்ளது. இது கெடா மாநிலத்தின் மிகச் சிறிய மாவட்டம் ஆகும். "யான் பெசார்" என்பது யான் மாவட்டத்தின் நிர்வாக நகரமாகும். யான் பெசார் நகரத்தில் காவல் நிலையங்கள், கீழ்நிலை நீதிமன்றம், மாவட்ட அலுவலகம் மற்றும் நில அலுவலகம் போன்ற நிர்வாக வசதிகள் உள்ளன.  

### நிர்வாகப் பிரிவுகள்

கெடாவில் மிக உயரமான சிகரம் கொண்ட ஜெராய் மலை இந்த மாவட்டத்தில்தான் உள்ளது. 1242 மீட்டர்கள் (3,235 அடி) உயரம் கொண்டது. ஜெராய் மலையின் உச்சிக்கு தித்தி அயூன் நீர்வீழ்ச்சியின் வழியாகப் படிக்கட்டுகளின் மூலம் ஏறிச் செல்லலாம்.  

யான் மாவட்டம் 5 முக்கிம்களாகப் பிரிக்கப்பட்டு உள்ளது.  

- துலாங் (*Dulang*)
- சாலா பெசார் (*Sala Besar*)
- சிங்கீர் (*Singkir*)
- சுங்கை டவுன் (*Sungai Daun*)
- யான் (*Yan*)
# பிண்ணாக்கு கீரை



**பிண்ணக்கு கீரை** அல்லது புண்ணாக்கு கீரை (*Corchorus olitorius*, also known as *"Jew's mallow"* "tossa jute", "bush okra", "krinkrin", "etinyung", " mulukhiyah ", ademe, "West African sorrel" போன்ற பல உள்ளூர் பெயர்களில், மிக முக்கியமான பண்புகளை அடிக்கடி அழைக்கிறது ) என்பது மால்வேசியே குடும்பத்தில் உள்ள புதர் இனமாகும். *சி. காப்சுலாரிசுடன்* சேர்ந்து இது சணல் நார்ப் பொருளுக்கான முதன்மை ஆதாரமாக உள்ளது. இதன் இலைகளும் பிஞ்சுக் காய்கள் காய்கறிகளாகவும், உலர்ந்த இலைகள் தேநீர், சூப் போன்வற்றிற்கும் பயன்படுத்தப்படுகின்றன. இதன் விதைகள் உண்ணத்தக்கவை.  

பாரம்பரியக் பழங்காலத்தில், பண்டைய எகிப்தில் சணல் தாவரங்கள் உணவாக பயன்படுத்தப்பட்டதாக பிளினி பதிவு செய்துள்ளார். இது அண்மைக் கிழக்கில் யூதர்களால் பயிரிடப்பட்டிருக்கலாம்.  

## காட்சியகம்
# மார்கோ ஜான்சன்



**மார்கோ ஜான்சன்** (பிறப்பு: மே 1, 2000) ஒரு தென்னாப்பிரிக்கத் துடுப்பாட்டக்காரர் ஆவார். இவர் தென்னாப்பிரிக்கத் துடுப்பாட்ட அணிக்காகவும் உள்ளூர்ப் போட்டிகளில் வாரியர்ஸ் அணிக்காகவும் விளையாடுகிறார்.  

## ஆரம்ப கால வாழ்க்கை
அவரது ஆரம்ப காலத்தில், ஜான்சன் ஆரம்பத் துடுப்பாட்டக்காரராக இருந்தார். ஒன்பது வயதில், 20 ஓவர் போட்டியில், அவர் ஆட்டமிழக்காமல் 164 ஓட்டங்கள் எடுத்தார். அவரது தந்தை அந்தப் போட்டியைப் பார்த்து தனது மகனின் திறமையை அடையாளம் கண்டுகொண்டார். அவர் இரட்டைச் சகோதரர்களான மார்கோவுக்கும் துவானுக்கும் வலைப் பயிற்சி அளித்தார். துவான் வடமேற்கு அணிக்காக விளையாடுகிறார்.  

## சர்வதேசப் போட்டிகள்
ஜனவரி 2021 இல், பாகிஸ்தானுக்கு எதிரான தொடருக்கான தென்னாப்பிரிக்காவின் தேர்வுத் துடுப்பாட்ட அணியில் ஜான்சன் சேர்க்கப்பட்டார்.  

மே 2021 இல், மேற்கிந்தியத் தீவுகளுக்கு எதிரான தொடருக்கான தென்னாப்பிரிக்காவின் தேர்வுத் துடுப்பாட்ட அணியில் ஜான்சன் பெயரிடப்பட்டார். டிசம்பர் 2021 இல், தென்னாபிரிக்காவில் இந்தியாவுக்கு எதிரான தொடருக்காக மீண்டும் அழைக்கப்பட்டார். அவர் தனது தேர்வுத் துடுப்பாட்ட முதற்போட்டியை 26 டிசம்பர் 2021 அன்று இந்தியாவுக்கு எதிராக விளையாடினார். அவரது முதல் தேர்வுத் துடுப்பாட்ட இலக்காக ஜஸ்பிரித் பும்ரா வியான் முல்டரிடம் பிடிகொடுத்து ஆட்டமிழந்தார்.  

ஜனவரி 2022 இல், தென்னாப்பிரிக்காவில் இந்தியாவுக்கு எதிரான தொடருக்காகத் தனது முதல் ஒருநாள் சர்வதேசத் துடுப்பாட்டப் போட்டிகளுக்கான அழைப்பைப் பெற்றார். அவர் 19 ஜனவரி 2022 அன்று தென்னாப்பிரிக்காவுக்காக இந்தியாவுக்கு எதிராக தனது ஒருநாள் போட்டியில் அறிமுகமானார். மே 2022 இல், தென்னாப்பிரிக்காவின் பன்னாட்டு இருபது20 அணியில் இந்தியாவுக்கு எதிரான தொடரில் ஜான்சன் இடம்பிடித்தார். அவர் தனது முதலாவது பன்னாட்டு இருபது20 போட்டியை 17 ஜூன் 2022 அன்று இந்தியாவுக்கு எதிராக விளையாடினார்.
# துசார் தேஷ்பாண்டே



**துஷார் தேஷ்பாண்டே** (பிறப்பு 15 மே 1995) ஒரு இந்திய துடுப்பாட்டக்காரர். அவர் 6 அக்டோபர் 2016 அன்று 2016-17 ரஞ்சிக் கோப்பையில் மும்பைக்காக விளையாடியதன் மூலம் முதல்-தர<nowiki/>த் துடுப்பாட்டப் போட்டிகளில் அறிமுகமானார் அவர் 19 செப்டம்பர் 2018 அன்று 2018-19 விஜய் ஹசாரே கோப்பையில் மும்பைக்காக பட்டியல் அ துடுப்பாட்டப் போட்டிகளில் அறிமுகமானார் அவர் 14 அக்டோபர் 2018 அன்று நடந்த போட்டியின் காலிறுதிப் போட்டியில் பட்டியல் அ துடுப்பாட்டத்தில் தனது முதல் ஐந்து இலக்குகளை எடுத்தார் அடுத்த மாதம், 2018-19இல் ரஞ்சிக் கோப்பையில் கவனிக்க வேண்டிய எட்டு வீரர்களில் ஒருவராக அவர் பெயரிடப்பட்டார்.  

ஆகஸ்ட் 2019 இல், அவர் 2019-20 துலீப் கோப்பைக்கான இந்தியா நீல அணியில் இடம் பெற்றார். 2020 ஐபிஎல் ஏலத்தில், 2020 இந்தியன் பிரீமியர் லீக்கிற்கு முன்னதாக டெல்லி கேப்பிட்டல்ஸால் வாங்கப்பட்டார். பிப்ரவரி 2022 இல், 2022 இந்தியன் பிரீமியர் லீக் போட்டிக்கான ஏலத்தில் அவர் சென்னை சூப்பர் கிங்ஸால் வாங்கப்பட்டார்.
# காட்டுப்பிரண்டை


**காட்டுப்பிரண்டை** (*Causonis trifolia*) என்பது ஆத்திரேலியா மற்றும் ஆசியாவை பூர்வீகமாகக் கொண்ட மரமயவேறி கொடியாகும். இது கருப்பு நிற சதைப் பற்றுள்ள சிறு கனிகளைக் கொண்டுள்ளது. மேலும் இதன் இலைகளில் சயனிடின் மற்றும் டெல்பினிடின் போன்ற பல ஃபிளாவனாய்டுகள் உள்ளன. இதன் தண்டு, இலைகள், வேர்களில் ஹைட்ரோசியானிக் அமிலம் உள்ளது.
# இந்திய அரசியலமைப்புச் சட்டப் பிரிவு 355

இந்திய அரசியலமைப்பின் பகுதி XVIII, பிரிவு 355, இந்தியாவில் அவசர காலத்தில் கடைபிடிக்கபிடிக்க வேண்டிய விதிகளைக் கூறுகிறது. ஒரு குறிப்பிட்ட மாநிலத்தில் நடைபெறும் உள் குழப்பங்கள் மற்றும் வெளிப்புற ஆக்கிரமிப்புகளுக்கு எதிராக ஒரு மாநிலத்தைப் பாதுகாக்க தேவையான அனைத்து நடவடிக்கைகளையும் எடுக்க அரசியல் அமைப்புச் சட்டப் பிரிவு 355 இந்திய அரசுக்கு அதிகாரம் அளிக்கிறது. எடுத்துக்காட்டாக 2023 மணிப்பூர் மோதல்களை கட்டுப்படுத்த, மணிப்பூர் மாநில காவல் துறை அதிகாரத்தை, அரசியல் அமைப்பு சட்டப்பிரிவு 355இன் கீழ் இந்திய அரசின் துணைநிலை இராணுவப் படையான அசாம் ரைப்பிள்ஸ் மற்றும் இந்திய இராணுவம் தன் கையில் எடுத்துக்கொண்டது.  

உள்நாட்டிலும், வெளியிலிருந்தும் எந்த வகையான அச்சுறுத்தல்களிலிருந்தும் ஒரு மாநிலத்தைப் பாதுகாக்க தேவையான நடவடிக்கைகளை எடுக்க இந்த அரசியல் அமைப்பின் பிரிவு 355 மத்திய அரசிற்கு அதிகாரம் அளிக்கிறது.  

நாட்டின் அமைதி மற்றும் பாதுகாப்புக்கு ஏதேனும் இடையூறு அல்லது அச்சுறுத்தல் ஏற்பட்டால், அரசாங்கம் விரைவாகவும் தீர்க்கமாகவும் செயல்படுவதை உறுதி செய்யும் வகையில் இந்த ஏற்பாடு வடிவமைக்கப்பட்டுள்ளது.  

## சரியான வரையறை
இந்திய அரசியலமைப்புச் சட்டத்தின் 355வது பிரிவின் சரியான வரையறை என்னவென்றால், "ஒவ்வொரு மாநிலத்தையும் வெளிப்புற ஆக்கிரமிப்பு மற்றும் உள் தொந்தரவுகளுக்கு எதிராக பாதுகாப்பது மற்றும் ஒவ்வொரு மாநிலத்தின் அரசாங்கமும் விதிகளின்படி செயல்படுத்தப்படுவதை உறுதி செய்வது மத்திய அரசின் கடமையாகும்.  

அரசியலமைப்பு பிரிவு 355இன் படி, ஒவ்வொரு மாநிலத்தையும் வெளிப்புற ஆக்கிரமிப்பு மற்றும் உள் இடையூறுகளுக்கு எதிராக பாதுகாப்பது மற்றும் ஒவ்வொரு மாநிலத்தின் அரசாங்கமும் இந்த அரசியலமைப்பின் விதிகளின்படி செயல்படுத்தப்படுவதை உறுதி செய்வது இந்திய ஒன்றிய அரசின் கடமையாகும்.  

அரசியலமைப்பில் குறிப்பிடப்பட்டுள்ள விதிகளுக்கு எதிரான நடவடிக்கைகளை அரசு மேற்கொள்ளும் போது, அதனை எதிர்த்து நீதிமன்றங்களில் மனு தாக்கல் செய்ய குடிமக்களுக்கு உரிமை உண்டு.
# மயங்க் மார்க்கண்டே

**மயங்க் மார்க்கண்டே** (பிறப்பு: நவம்பர் 11, 1997) ஒரு இந்தியத் துடுப்பாட்டக்காரர்.  

மார்க்கண்டே பாட்டியாலாவைச் சேர்ந்தவர். அவர் யாதவிந்திரா பொதுப் பள்ளியில் படித்த காலத்தில் பள்ளியின் துடுப்பாட்ட அணியில் உறுப்பினராக இருந்தார். அவர் பிப்ரவரி 2019 இல் இந்திய துடுப்பாட்ட அணிக்காக சர்வதேச அளவில் அறிமுகமானார். இந்தியன் பிரீமியர் லீக் 2018 தொடக்கப் போட்டியில் மகேந்திர சிங் தோனியின் இலக்கை வீழ்த்தியதன் பின்னர் பரந்த கவனத்தை ஈர்த்தார்.
# எட்வர்ட் சி. கோம்சு


## கல்வி
கோம்சு லண்டன் பல்கலைக்கழக கல்லூரியில் கல்வி கற்றார். 1986 ஆம் ஆண்டு முதல் மானுடவியலில் இளம் அறிவியல் பட்டம் பெற்றார். கேம்பிரிட்ச் பல்கலைக்கழகத்தில் விலங்கியல் துறையில் 1990 ஆம் ஆண்டில் அட்ரியன் வெள்ளிக்கிழமை மேற்பார்வையிடப்பட்ட விலங்கினங்களில் மூலக்கூறு பரிணாமம் பற்றிய ஆராய்ச்சிக்காக முனைவர் பட்டம் வழங்கப்பட்டது.  

பால் எச். கார்வி மற்றும் ராபர்ட் எம். மே ஆகியோரால் திருத்தப்பட்ட ஆக்சுபோர்டு தொடரின் சூழலியல் மற்றும் பரிணாமத்தின் ஒரு பகுதியான ஆர்.என்.ஏ தீநுண்மிகளின் பரிணாமம் மற்றும் எழுச்சி பகுதியை கோம்சு எழுதினார். மூலக்கூறு பரிணாமம்: ஒரு பைலோசெனடிக் அப்ரோச் வித் ராட் பேச் என்ற பாடப்புத்தகத்தையும் அவர் இணைந்து எழுதியுள்ளார்.1994 ஆம் ஆண்டு முதல் அவர் 31 பட்டதாரி மாணவர்களை மேற்பார்வையிட்டார்.  

### சார்சு-கோவ்-2
சார்சு-கோவ்-2ன் மரபணு வரிசையை வெளியிடுவதில் கோம்சு இணைந்து எழுதியுள்ளார்.மேலும் இந்த நோயின் ஆரம்ப விளக்கங்கள், புடான் பல்கலைக்கழகத்தைச் சேர்ந்த சாங் யோங்சென் உடன் இணைந்து தீநுண்மியிலிருந்து முதல் வரிசைத் தரவைப் பகிர்ந்து கொண்டனர். கோம்சு அதன் தோற்றத்தைச் சுற்றியுள்ள வர்ணனைகளில் முக்கிய இடத்தைப் பிடித்தார். மார்ச் 2020 ஆம் ஆண்டில், நேச்சர் மெடிசினில் வெளியிடப்பட்ட சார்சு-கோவ்-2ன் ப்ராக்சிமல் ஆரிசின்சு என்ற தலைப்பில் ஒரு கடிதத்தை அவர் இணைந்து எழுதினார். இது ஏற்பி-பிணைப்பு டொமைன் மற்றும் ஃபுரின் பிளவு தளத்தில் உள்ள பிறழ்வுகளை ஆராய்ந்து, தீநுண்மி வரிசை என்று முடிவு செய்தார்.பொறியியலாளராகத் தெரியவில்லை.செல் தொடர்பான விரிவான ஆய்வுக் கட்டுரையை அவர் இணைந்து எழுதியுள்ளார்.  

சிட்னி பல்கலைக்கழகம் ஏப்ரல் மாதம் கோம்சின் அறிக்கையை வெளியிட்டது. "மனிதர்களுக்கு கோவிட்-19 ஐ ஏற்படுத்தும் சார்சு-கோவ்-2 தீநுண்மி, சீனாவின் ஊகானில் உள்ள ஆய்வகத்தில் தோன்றியது என்பதற்கு எந்த ஆதாரமும் இல்லை" என்று கூறியது. ஒரு விலங்கு இனத்தில் அதன் தோற்றத்தை நோக்கிச் செல்கிறது. இந்தக் காட்சிகள் மே 2020 ஆம் ஆண்டில் பைனான்சியல் டைம்சு நாளிதழில் தெரிவிக்கப்பட்டன.  

### நிறுவன இணைப்புகள்

2012 இல் சிட்னிக்குச் செல்வதற்கு முன், கோம்சு ஐக்கிய இராச்சியம் மற்றும் ஐக்கிய அமெரிக்காவில் உள்ள பல்வேறு பல்கலைக்கழகங்களில் கல்வி நியமனங்களை மேற்கொண்டார்:
# பாக்கித்தானில் இராணுவப் புரட்சி

14 ஆகஸ்டு 1947 அன்று பிரித்தானிய இந்தியாவிடமிருந்து பாக்கித்தான் விடுதலைப் பெற்றது. ஒன்பது ஆண்டுகள் கழித்து பாக்கித்தானின் அரசியல் அமைப்புச் சட்டம் இயற்றப்பட்டு, 23 மார்ச் 1956 அன்று அரசியல் அமைப்புச் சட்டம் நடைமுறைக்கு வந்தது. அதிபர் ஆட்சி நடைமுறைக்கு வந்த 29 மாதங்களில் முதல் அரசியல் குழப்பம் அரங்கேறியது. பாக்கித்தான் அதிபராக இருந்த *இஸ்கந்தர் மிர்சா* இராணுவ தளபதிகளுடன் கூட்டுச் சேர்ந்து 7 அக்டோபர் 1957 அன்று பாக்கித்தானில் அவசரநிலை பிரகடனம் செய்ததுடன், அரசியல் கட்சிகள் கலைக்கப்பட்டதுடன், மத்திய அரசு மற்றும் மாநில அரசுகளும் கலைக்கப்பட்டது.  
## இராணுவப் புரட்சி மூலம் ஆட்சியை கைப்பற்றியவர்கள்
### அயூப் கான்

27 அக்டோபர் 1958 அன்று ஏறப்பட்ட இராணுவப் புரட்சி மூலம் இராணுவ தலைமை தளபதி அயூப் கான், தன்னை பாக்கித்தான் அதிபராக அறிவித்துக் கொண்டதுடன், இஸ்கந்தர் மிர்சாவை அதிபர் பதவியிலிருந்து நீக்கினார். பாக்கித்தானில் முதல் இராணுவ ஆட்சி 44 மாதங்கள் நீடித்தது. அயூப் கான் ஆட்சிக் காலத்தில் 1965இல் இந்தியா மீது போர் தொடுத்து, படுதோல்வி கண்டது. மார்ச் 1969 வரையில், 10 ஆண்டுகள் நான்கு மாதங்கள் அயூப் கான் ஆட்சியில் இருந்தார்.  
### யாகியா கான்

அயூப் கான் அதிபர் பதவியிலிருந்து விலகியதும், 25 மார்ச் 1969 அன்று இராணுவ தலைமை தளபதியாக இருந்த யாக்யா கான் அதிபராக பதவி ஏற்றுக் கொண்டார். யாக்யா கான் ஆட்சியில் 1971 இந்திய-பாக்கித்தான் போர் மூண்டது. இப்போரில் இந்தியா ஆதரவுடன் கிழக்கு பாக்கித்தான், சேக் முஜிபுர் ரகுமான் தலைமையில் வங்காளதேசம் எனும் தனி நாடு நிறுவப்பட்டது.  

போரில் பாக்கித்தான் இராணுவம் தோற்றதால் யாக்யா கான் 20 டிசம்பர் 1971 அன்று ஆட்சியை பாக்கித்தான் மக்கள் கட்சி தலைவர் சுல்பிக்கார் அலி பூட்டோவிடம் ஒப்படைத்தார். புட்டோ 1973இல் பாக்கித்தான் அரசியலமைப்பு சட்டத்தை மாற்றி அமைத்தார். அதிபர் ஆட்சி முறையில் இருந்து பிரதமர் ஆட்சி முறைக்கு பாக்கித்தான் மாறியது.  
### ஜியா-உல்-ஹக்

5 சூலை 1977 அன்று இராணுவப் புரட்சி மூலம் பிரதமர் சுல்பிக்கர் அலி புட்டோவை, தேர்தல் மோசடி குற்றச்சாட்டில் பாக்கித்தான் இராணுவ தளபதி ஜியா உல் ஹக் கைது செய்து, புட்டோவிடமிருந்து ஆட்சி அதிகாரத்தைக் கைப்பற்றினார். 4 ஏப்ரல் 1979 அன்று புட்டோ தூக்கிலிடப்பட்டார். பின் பாக்கித்தானை ஒன்பது ஆண்டுகள் 11 மாதங்கள் ஆண்ட இராணுவ தளபதி ஜியா உல் ஹக் 17 ஆகஸ்டு 1988 அன்று விமான விபத்தில் உயிரிழந்தார்.  
### பெர்வேஸ் முஷாரப்

12 அக்டோபர் 1999 அன்று இராணுவப் புரட்சி மூலம், பாக்கித்தான் பிரதமராக இருந்த நவாஸ் ஷெரீப்பை வெளியேற்றி விட்டு இராணுவ தளபதி பெர்வேஸ் முஷாரஃப் 20 சூன் 2001 அன்று தன்னை பாக்கித்தான் தலைவராக அறிவித்துக் கொண்டார்.பெர்வேஸ் முஷாரஃப் பாக்கித்தான் இராணுவ தளபதியாக இருந்த போது நடைபெற்ற 1999 கார்கில் போரில் பாக்கித்தான் படுதோல்வி கண்டது. 2002இல் பெர்வேஸ் முஷாரஃப் பாக்கித்தான் அரசியல் அமைப்புச் சட்டத்தில் திருத்தங்கள் செய்து, தன்னை பாக்கித்தான் அதிபராகவும், தலைமை இராணுவ தளபதியாகவும் அறிவித்துக் கொண்டு 18 ஆகத்து 2008 வரை ஆட்சி செய்தார்.  

முஷாரப் 2007ல் தேர்தலில் போட்டியிட முயன்றதை பாக்கித்தான் உச்ச நீதிமன்றம் எதிர்த்தது. எனவே முஷாரப் உச்ச நீதிமன்ற தலைமை நீதிபதியையே பதவியை விட்டு நீக்கினார். பின்னர் பல்வேறு குற்றச்சாட்டுகளில் சிக்கிய முஷாரப் 18 ஆகஸ்டு 2008 அன்று அரசியல் நிர்பந்தம் காரணமாக அதிபர் பதவியிலிருந்து விலகினார்.
# கல்யாண் - கர்நாடகம்



**கல்யாண்-கர்நாடகா** (*Kalyana-Karnataka*) இந்திய மாநிலமான கர்நாடகாவின் பிரதேசங்களில் ஒன்றாகும். இப்பிரதேசம் கர்நாடகா மாநிலத்தின் வடகிழக்கில் அமைந்துள்ளது. இந்திய விடுதலைக்கு முன்னர் கல்யாண்-கர்நாடகா பிரதேசமானது ஐதராபாத் இராச்சியத்தில் இருந்த பீதர் மாவட்டம், குல்பர்கா மாவட்டம், யாத்கிர் மாவட்டம், ராய்ச்சூர் மாவட்டம் கொப்பள் மாவட்டம் மற்றும் பிரித்தானிய இந்தியாவின் சென்னை மாகாணத்தில் இருந்த விஜயநகர மாவட்டம் மற்றும் பெல்லாரி மாவட்டம் என 7 மாவட்டங்களை கொண்டது. கல்யாண்-கர்நாடகா பிரதேசத்தின் பெரிய நகரங்கள் குல்பர்கா & பெல்லாரி ஆகும்.  

1948இல் ஐதராபாத் இராச்சியம் அதிகாரப்பூர்வமாக இந்தியாவுடன் இணைக்கப்பட்ட போது, ஐதராபாத் இராச்சியத்தின் சில பகுதிகள் கர்நாடகாவுடன் இணைக்கப்பட்டது.  

2019இல் ஐதராபாத்-கர்நாடகா பிரதேசமானது அதிகாரப்பூர்வமாக கல்யாண-கர்நாடகா எனப்பெயர் மாற்றம் செய்யப்பட்டது.  
## இதனையும் காண்க
- கிட்டூர் - கர்நாடகம்
# மரப் பசை

**மரப் பசை** என்பது மரத்தின் துண்டுகளை ஒன்றாக இணைக்கப் பயன்படும் ஒரு பிசின் ஆகும். பல பொருட்கள் பசைகளாகப் பயன்படுத்தப்பட்டுள்ளன.  

## வகைகள்

### விலங்கு பசை
விலங்கு பசை, குறிப்பாக குளம்பு பசை, தோற் பசை, பல நூற்றாண்டுகளாக மரச்சாமான்கள், இசைக்கருவிகள் உட்பட பல வகையான மரவேலைகளுக்கு முதன்மையான பசையாக இருந்தது. இது விலங்குகளின் தோல்கள் (தோல்கள்) அல்லது குளம்புகளிலிருந்து எடுக்கப்பட்ட கொலாஜனில் இருந்து தயாரிக்கப்படுகிறது. இது வேதியியலாக உண்ணக்கூடிய குழைவைப் போன்றது போன்றது. உட்கொண்டால் நச்சுத்தன்மையற்றது. தோற்பசை பசை இன்றும் சிறப்புப் பயன்பாடுகளில் பயன்படுத்தப்படுகிறது. இது வச்சிரம் எனவும் அழைக்கப்படுகிறது.  

[[stub}}
# 1994 உருது எதிர்ப்புக் கலவரம்

**1994 உருது எதிர்ப்புக் கலவரம்** (*1994 anti-Urdu riots*) இந்தியாவின் கர்நாடகா மாநிலம் பெங்களூரில் உள்ள சகசீவன்ராம் நகர் பகுதியில், 1994 ஆம் ஆண்டு அக்டோபர் மாதத்தில் தொடர்ச்சியான மோதல்களுடன் நடைபெற்ற உருது எதிர்ப்புக் கலவரத்தைக் குறிக்கிறது. இந்தியாவின் தேசிய தொலைக்காட்சி அலைவரிசை நிறுவனமான தூர்தர்சனில் முக்கியமான நேரத்தில் பத்து நிமிட உருது செய்தி ஒளிபரப்பப்பட்டதற்கு எதிரான எதிர்வினையாக இந்தக் கலவரம் கருதப்பட்டது. கர்நாடகாவில் வகுப்புவாதம் அதிகரித்து வந்த நிலையில், சில கன்னட மொழி அமைப்புகளும், பாரதீய சனதா மற்றும் சனதா தளமும், இது முதல்வர் வீரப்ப மொய்லியின் அரசியல் தந்திரம் என்றும் இதனால் இசுலாமியர்களின் அரசியல் ஆதரவு மொய்லிக்கு கிடைத்தது என்றும் கூறின. மொய்லி இதை மறுத்து, ஒளிபரப்பை அவர்கள் வகுப்புவாதமாக்க முயன்றதாகக் கூறி எதிர்த்தார். இந்த கலவரத்தில் 25 பேருக்கும் மேற்பட்டோர் உயிரிழந்தனர். சுமார் 150 பேர் காயமடைந்தனர். 2007 ஆம் ஆண்டு வரை பெங்களூரில் நடந்த மத வன்முறையின் கடைசி தீவிர சம்பவமாக இது கருதப்படுகிறது.  
## இதையும் காண்க
- 1991 தமிழருக்கெதிரான கருநாடகக் கலவரம்
# மென்கோந்து


.]]  

**மென்கோந்து** *(muscilage)* சளிக்கோந்து என்பது கிட்டத்தட்ட அனைத்து தாவரங்கள், சில நுண்ணுயிரிகளால் உருவாக்கப்படும் தடிமனான, பசையுடைய பொருளாகும். இந்த நுண்ணுயிரிகளில் முகிழுயிரிகள் அடங்கும், அவை கோந்தைத் தம் இயக்கத்திற்கு பயன்படுத்துகின்றன. இவை இயங்கும் திசை கோந்தின் சுரப்புக்கு எதிராக எப்போதும் இருக்கும். இது ஒரு துருவ இனிமப் புரதமும் புறப்பலசர்க்கரையும் ஆகும். தாவரங்களில் உள்ள கோந்து, நீர்,உணவு தேக்கவும், விதை முளைத்தலுக்கும் சதைப் படலங்கள் தடிக்க செய்வதிலும் பங்கு வகிக்கிறது. கற்றாழை, ஆளி விதைகள் கோந்துக்கான வளங்களாகும்.
# 2023 லூதியானா எரிவாயு கசிவு பேரழிவு



**2023 லூதியானா எரிவாயு கசிவு பேரழிவு** (*2023 Ludhiana gas leak disaster*) 2023 ஆம் ஆண்டு ஏப்ரல் மாதம் 30 ஆம் தேதியன்று நிகழ்ந்தது. இந்தியாவின் பஞ்சாபில் உள்ள லூதியானாவில் எரிவாயு கசிவு ஏற்பட்டதில் பதினோரு பேர் கொல்லப்பட்டனர். ஒன்பது பேர் மருத்துவமனையில் அனுமதிக்கப்பட்டனர். இந்த சம்பவத்தில் பலர் வீடுகளில் சுயநினைவை இழந்தனர்.  

## பின்னணி
தொழிற்சாலைகளில் இருந்து எரிவாயு கசிவுகள் ஏற்படுவது இந்தியாவில் சாதாரணமாக நிகழ்வதாகும். 2020 ஆம் ஆண்டில், ஆந்திரப் பிரதேச மாநிலத்தில் அமைந்துள்ள விசாகப்பட்டினம் நகரில் இரசாயன ஆலையில் ஏற்பட்ட வாயுக் கசிவால் குறைந்தது 12 பேர் உயிரிழந்தனர். 1984 ஆம் ஆண்டில், மத்திய நகரமான போபாலில் ஒரு பூச்சிக்கொல்லி ஆலையில் இரசாயன கசிவு ஏற்பட்டு ஆயிரக்கணக்கான மக்கள் இறந்தனர், இது இன்றுவரை உலகின் மிக மோசமான தொழில்துறை பேரழிவாகக் கருதப்படுகிறது.  

## காரணம்
எரிவாயு கசிவுக்கான அதிகாரப்பூர்வ ஆதாரம் இன்னும் உறுதிப்படுத்தப்படவில்லை. கசிவுக்கான காரணம் மற்றும் மூலத்தைக் கண்டறிய நிபுணர்களுடன் தேசிய பேரிடர் மீட்புப் படை குழுவும் சம்பவ இடத்திற்குச் சென்றது. பஞ்சாப் முதல்வர் பகவந்த் மான் கூறுகையில், தொழிற்சாலையில் இருந்து கசிவு ஏற்பட்டது என்றார். அப்பகுதியில் அதிக அளவு ஐதரசன் சல்பைடு வாயு கண்டறியப்பட்டதாக மாவட்ட நிர்வாகம் ஓர் அறிக்கையை வெளியிட்டது என்று தி டிரிப்யூன் நாளிதழின் கருத்து தெரிவித்தது. தரைக்கு அடியில் உள்ள குழாய்கள், கம்பிகள் முதலியவற்றை ஆய்வு செய்வதற்காக ஆள் இறங்கக்கூடியவாறு தெருவில் அமைக்கப்பட்டுள்ள மூடியுடன் கூடிய புழைகளில் இருந்து வாயு பரவியிருக்கலாம் என்று அதிகாரி ஒருவர் ஊகித்துள்ளார். லூதியானா துணை ஆணையர் சுரபி மாலிக், பி.டி.ஐ செய்தி நிறுவனத்தை மேற்கோள் காட்டி, இத்தகைய குழிகளில் இருந்து மாதிரிகள் சேகரிக்கப்படும் என்றும், சில இரசாயனங்கள் மீத்தேன் வாயுவுடன் வினையாற்றியிருக்கலாம் என்றும் கூறினார். இச்சம்பவத்தில் இறந்தவர்களின் குடும்பங்களுக்கு தலா ₹200,000 மற்றும் காயமடைந்தவர்களுக்கு ₹50,000 இழப்பீடு வழங்கப்படும் என மாவட்ட நிர்வாகம் அறிவித்தது.
# தொடு பசை


**தொடு பசை** அல்லது **நியோப்பிரீன் பசை** என்பது ஒரு வகை ஒட்டுபொருள் ஆகும், இது முக்கியமாக நெகிழி நுரைகள் அடுக்குப், பலகங்கள், பொன்மப் பலகங்கள் போன்றவற்றை ஒட்டுவதற்குப் பயன்படுத்தப்படுகிறது. இது பல்வேறு வகையான மரம் மீது உலோகத்தையும் பிளாஸ்டரின் மீது தக்கையையும், சிமெண்டின் மீது மரத்தையும் ஒட்டவைக்க ஏற்றது. தொடு பசைகள் நியோப்பிரீன் பசைகளை மட்டும் குறிப்பிடுவதில்லை, மற்ற அனைத்து உடனடி ஒட்டுதல் பசைகளையும் குறிப்பிடும்.
# கோலா கெடா



**கோலா கெடா** (மலாய்: *Kuala Kedah*; ஆங்கிலம்: *Kuala Kedah*; சீனம்: 瓜拉吉打) மலேசியா, கெடா மாநிலத்தில், கோத்தா ஸ்டார் மாவட்டத்தில் (*Kota Setar District*), கோலா கெடா மக்களவை தொகுதியில் (*Kuala Kedah Federal Constituency*) அமைந்துள்ள ஒரு நகரம்; ஒரு முக்கிம் ஆகும்.  

கெடா மாநிலத்தின் தலைநகரமான அலோர் ஸ்டார் மாநகரில் இருந்து சுமார் 15 கி.மீ. தொலைவில் உள்ளது. இந்தத் துறைமுக நகரம், அலோர் ஸ்டார் மாநகரத்திற்கான துறைமுகம் என்றும் அறியப் படுகிறது.  

## பொது

கோலா கெடா உள்ளூர் சுற்றுலாப் பயணிகளிடையே மிகவும் பிரபலமான சுற்றுலா மையமாக விளங்குகிறது. அத்துடன் அலோர் ஸ்டார் வாழ் மக்களுக்கு ஒரே கடல் உணவு இடமாகவும் (*Seafood Destination*) திகழ்கிறது. இங்கு பல கடல் உணவு விடுதிகள் உள்ளன. சுற்றுலா பயணிகளுக்கு பிடித்த உணவுகளில் வறுவல் மீன் (*Grilled Fish*) மற்றும் கோலா கெடா லக்சா (*Kuala Kedah Laksa*) போன்றவை பிரபலமானவை.  

பொதுவாகவே, வரலாற்றுக் காலத்தில் இருந்தே கோலா கெடா ஒரு மீன்பிடி துறைமுகமாக விளங்கி வந்துள்ளது. இந்தத் துறைமுக நகரம், கெடா ஆற்றின் (*Kedah River*) முகப்பில் அமைந்துள்ளதால், லங்காவி (*Langkawi*) தீவிற்குச் செல்வதற்கான படகுத்துறை முனையமாகவும் செயல்படுகிறது. அத்துடன் கோலா கெடா கோட்டை (*Kuala Kedah Fort*) எனும் கோட்டையின் இருப்பிடமாகவும் பிரபலம் அடைந்துள்ளது.  

## வரலாறு

கோலா கெடா துறைமுகத்தில் 1611-ஆம் ஆண்டில் ஒரு கோட்டை கட்டப்பட்டது. அதற்கு கோலா கெடா பழைய கோட்டை என்று பெயர். அதற்குப் பதிலாக 1782-ஆம் ஆண்டில் கோலா கெடா கோட்டை கட்டப்பட்டது. அப்போது அந்தக் கோட்டை, கோத்தா கோலா பகாங் கோட்டை (*Kota Kuala Bahang*) என்று அழைக்கப்பட்டது.  

1611-ஆம் ஆண்டின் பிற்பகுதியில் போர்த்துகீசிய கடல்படை தளபதியான புர்த்தாடோ (*Portuguese Admiral Furtado*) என்பவர் கோலா கெடா நகரத்தைச் சூறையாடி அழித்தார். அத்துடன் கோட்டையையும் எரித்து விட்டார். இருப்பினும் கோட்டை மீண்டும் கட்டப்பட்டது  

### அச்சே சுல்தானகம்

1619-ஆம் ஆண்டில் அச்சே சுல்தானகத்தின் (*Aceh Sultanate*) படையெடுப்பு. அப்போதைய அச்சே சுல்தான் இசுகந்தர் மூடா (*Sultan Iskandar Muda of Aceh*), கெடாவைக் கைப்பற்றினார். அந்தக் கட்டத்தில் கோலா கெடா கோட்டை இரண்டாவது முறையாக அழிக்கப்பட்டது. அத்துடன் சுல்தான் இசுகந்தர் மூடா, கோலா கெடாவில் இருந்த மிளகுத் தோட்டங்களையும் அழித்தார்.  

அச்சே சுல்தானகம், கெடாவில் இருந்து பின்வாங்கிய பிறகு, கோலா கெடாவில் மற்றொரு கோட்டை செங்கல் சுவர்களால் கட்டப்பட்டது. அதன் பின்னர் 1654-ஆம் ஆண்டில் கெடா சுல்தானகத்துடன் (*Sultanate of Kedah*) வணிகம் செய்து கொள்வற்காக மற்றொரு கோட்டையும் டச்சுக்காரர்களால் கட்டப்பட்டது.  

### கெடா சுல்தான் முகம்மது ஜீவா சைனல் அடிலின்

1770-ஆம் ஆண்டில் மற்றோர் உள்நாட்டுப் போர் வெடித்தது. பூகிஸ் படையினர் கோலா கெடாவைத் தாக்கினர். 1724-ஆம் ஆண்டில் பூகிஸ் தலைவரான ராஜா பிசாபில்லா (*Raja Haji Fisabilillah*), தம் முன்னோர்கள் செய்த உதவிக்கு சுல்தான் முகம்மது ஜீவா சைனல் அடிலினிடம் இருந்து பணம் கேட்டார். கெடா சுல்தான் அந்தக் கோரிக்கையை நிராகரித்தார்.  

அதனால் ராஜா பிசாபில்லா, கோலா கெடாவின் மீது படையெடுத்து கோலா கெடா கோட்டையைக் கைப்பற்றினார். பின்னர் ராஜா பிசாபில்லா மேலே அலோர் ஸ்டார் வரை சென்று அந்த நகரத்தையும் சூறையாடினார்.  

## கோலா கெடா காட்சியகம்
# கெடா ஆறு


**கெடா ஆறு** (மலாய்: *Sungai Kedah*; ஆங்கிலம்: *Kedah River*) என்பது மலேசியாவின் கெடா மாநிலத்தில் உள்ள ஆறு. ஏறக்குறைய 100 கி.மீ. நீளம் கொண்ட இந்த ஆறு, மலாக்கா நீரிணையை அடைவதற்கு முன், அலோர் ஸ்டார், கோலா கெடா ஆகிய இடங்கள் வழியாகச் செல்கிறது.  

கெடாவில் உள்ள முக்கியமான ஆறுகளில் கெடா ஆறு ஒன்றாகும். இது அலோர் ஸ்டார் வழியாகச் செல்கிறது. அலோர் ஸ்டார் (*Alor Setar*) நகரில்தான் சுங்கை அனாக் புக்கிட் ஆற்றுடன் (*Sungai Anak Bukit*) கலக்கிறது. மற்றும் அலோர் மெங்குடுவின் (*Alor Mengkudu*) புறநகர்ப் பகுதியில் தொடங்குகிறது.  

## பொது

கெடா ஆற்றின் குறுக்கே பல பாலங்கள் உள்ளன. கோலா கெடாவில் (*Kuala Kedah*) உள்ள தோக் பாசாய் பாலம்தான் (*Jambatan Tok Pasai*) மிகப்பெரிய பாலம்; மற்றும் கடைசி பாலமும் ஆகும். கோலா பெர்லிஸ் (*Kuala Perlis*) நகரில் இருந்து சுமார் 20 மைல் தொலைவில் உள்ள இந்தக் கெடா ஆற்றின் முகத்துவாரம் ஆழமற்றது.
# வார்ப்புரு:Wikidata property link/doc



**:** displays a link to Wikidata property.  

## Usage examples
; Standard usage  
: <code>|123}}</code> →  
: <code>|P123}}</code> →  

; Leading/trailing whitespace  
: <code> | 123 }}</code> →  
: <code> | P123 }}</code> →  

; Lower case  
: <code>|p123}}</code> →  
: <code> | p123 }}</code> →  

; id = n(one)  
: <code>|123|id=n}}</code> →  
: <code>|P123|id=}}</code> →  

; id = o(nly)  
: <code>|123|id=o}}</code> →  
: <code>|P123|id=only}}</code> →  

; id = f(irst)  
: <code>|123|id=f}}</code> →  
: <code>|P123|id=first}}</code> →  

; Template shortcuts  
: <code>prop|123}}</code> →  
: <code>property|P123}}</code> →  
: <code>wpl|123}}</code> →  
: <code>WPL|P123}}</code> →  

## Supporting template and module
- which uses
# Module:Interval

-- This module powers .  

local p = {}  

-- Constants  
local lang = mw.language.getContentLanguage  
local getArgs = require('Module:Arguments').getArgs  

local function getArgNums(args)  
-- Returns an array containing the keys of all positional arguments  
-- that contain data (i.e. non-whitespace values).  
-- (from Module:Unbulleted_list)  
local nums = {}  
for k, v in pairs(args) do  
if type(k) == 'number' and  
k >= 1 and  
math.floor(k) == k and  
mw.ustring.match(v, '%S') then  
table.insert(nums, k)  
end  
end  
table.sort(nums)  
return nums  
end  

function p.main  
local args = getArgs  
return p._main(args)  
end  

function p._main(args)  
local n, rule, format = args.n, args.rule, args.format  
local numbers = getArgNums(args)  
local low, high, lowpos, highpos = nil, nil, 0, #numbers + 1  

-- If comparing times, convert them all to seconds after the epoch  
if format == 'time' then  
if n then  
n = lang:formatDate('U', '@' .. n)  
else  
n = os.time -- Set n to now if no time provided  
end  
end  

n = tonumber(n)  

for i, num in ipairs(numbers) do  
local interval  
if format == 'time' then  
interval = tonumber(lang:formatDate('U', '@' .. args[num]))  
else  
interval = tonumber(args[num])  
end  

if n and ((n >= interval and not rule) or (n > interval and rule == '>')) then  
low = interval  
lowpos = num  
else  
high = high and math.min(interval, high) or interval  
if high == interval then highpos = num end  
end  
end  
return lowpos .. '-' .. highpos  
end  

return p
# வார்ப்புரு:Infobox Indian constituency

}}  
| caption1 = }}  

| header1 = தொகுதி விவரங்கள்  

| label2 = நாடு  
| data2 = இந்தியா  
| label3 = வட்டாரம்  
| data3 =  
| label4 = மாநிலம்|  
| data4 = }  
| label5 = ஒன்றியப் பகுதி  
| data5 = }  
| label6 = பிரிவு  
| data6 = }  
| label7 = மாவட்டம்  
| data7 = }  
| label8 = மக்களவைத் தொகுதி  
| data8 = }}  
|label9 = சட்டமன்றத் தொகுதிகள்  
|data9 = }  
| label10 = நிறுவப்பட்டது  
| data10 = }  
| label11 = நீக்கப்பட்டது  
| data11 = }  
| label12 = மொத்த வாக்காளர்கள்  
| data12 = }  
| label13 = ஒதுக்கீடு  
| data13 =  

| header20 =  

| data21 =  

| data22 = }  

| data23 =  

| data24 =  
| label25 = கட்சி  
| data25 = }  
| label27 = கூட்டணி  
| data27 = }  
| label28 = தேர்ந்தெடுக்கப்பட்ட ஆண்டு  
| data28 = }}  
| label29 = முன்னாள் உறுப்பினர்  
| data29 = }  
| label30 =  
| data30 =  
}}<noinclude></noinclude>
# கோலா நெராங்


**கோலா நெராங்** (மலாய்: *Bandar Kuala Nerang*; ஆங்கிலம்: *Kuala Nerang*; சீனம்: 瓜拉尼让) மலேசியா, கெடா, பாடாங் தெராப் மாவட்டம் (*Padang Terap District*), பாடாங் தெராப் மக்களவை தொகுதியில் (*Padang Terap Federal Constituency*) அமைந்துள்ள ஒரு கிராமப்புற நகரம்.  

இந்த நகரம் பாடாங் தெராப் மாவட்டத்தின் (*Padang Terap District*) தலைநகரமாகவும்; நிர்வாக மையமாகவும் விளங்குகிறது.  

## பொது

கோலா நெராங் நகரத்தின் வரலாற்றை இரண்டு கதைகளின் அடிப்படையில் விளக்கலாம்; கோலா மற்றும் நெராங் எனும் சொற்களைக் கொண்ட வரலாற்றுக் கதைகள்.  

மலாய் மொழியில் **கோலா** (*Kuala*) என்றால் ஆற்றுச்சந்தி. **நெராங்** (*Nerang*) என்றால் மரங்கள் மற்றும் காடுகளால் சூழப்பட்ட குடியிருப்புப் பகுதி அல்லது ஒளிமயமான பகுதி என்று பொருள்.  

### புக்கிட் பெராங்கின் வனப் பகுதி

கோலா நெராங் நகரத்திற்கு அருகில் பெடு ஆறு (*Sungai Pedu*) மற்றும் பாடாங் தெராப் ஆறு (*Sungai Padang Terap*) ஆகிய இரண்டு ஆறுகள் சந்திக்கின்றன. அதனால் இந்த நகரம், கோலா நெராங் எனும் பெயரைப் பெற்று இருக்கலாம் என்றும் அறியப் படுகிறது.  

இந்த நகரத்திற்கு அருகில் புஞ்சாக் ஜானிங் பொழுதுபோக்கு வனம் (*Puncak Janing Recreational Forest*) உள்ளது. இந்த இடம் நீர்வீழ்ச்சியுடன் கூடிய பொழுதுபோக்கு காட்டு வளாகம் ஆகும். இந்தப் பொழுதுபோக்கு காட்டு வளாகம்; புக்கிட் பெராங்கின் வனப் பகுதிக்குள் (*Bukit Perangin Forest Reserve*) உள்ளது.  

## வரலாறு
### துங்கு அப்துல் ரகுமான்

1932-ஆம் ஆண்டில், மலேசியாவின் முதல் பிரதமர் துங்கு அப்துல் ரகுமான் (*Tunku Abdul Rahman Putra Al-Haj*) அவர்கள் பாடாங் தெராப் மாவட்ட அதிகாரியாக (*District Officer of Padang Terap*) பணியாற்றியவர்.  

கோலா நெராங் நகரத்தின் தாக்கத்தினால் தன்னுடைய மகனுடைய பெயரில் நெராங் எனும் சொல்லை இணைத்துக் கொண்டார். அந்த வகையில் தம்முடைய மகனுக்கு துங்கு அகமது நெராங் (*Tunku Ahmad Nerang*) என்றும் பெயர் வைத்தார்.  

### பாடாங் தெராப் மாவட்ட அதிகாரி

கோலா நெராங் மலேரியா நோயைப் பரப்பும் கொசுக்கள் நிரம்பியிய பகுதி. அதனால் பாடாங் தெராப் மாவட்ட அதிகாரி பதவியைப் பலரும் விரும்பவில்லை. துங்கு அவர்கள் மாவட்டத்தின் அதிகாரியாகப் பதவி ஏற்றதும், கோலா நெராங் நகரத்தின் எல்லையில் உள்ள சதுப்பு நிலங்களைச் சுத்தப்படுத்தும் வேலையில் கவனம் செலுத்தினார்.  

சதுப்பு நிலங்களில் தேங்கி இருந்த சதுப்புநில நீரை வெளியேற்றும் முயற்சிகளில் ஈடுபட்டு வெற்ரியௌம் கண்டார். அதன் விளைவாக கோலா நெராங் பகுதியில் மலேரியா நோயின் தாக்கங்கள் வெகுவாகக் குறைக்கப்பட்டன.  

## மேற்கோள்
# விக்கிப்பீடியா:முதற்பக்கக் கட்டுரைகள்/சூன் 4, 2023

<div id="mp-tfa-img">  

</div>  
**இரண்டாம் உலகப் போர்** என்பது 1939 முதல் 1945 வரை நடைபெற்ற ஓர் உலகப் போர் ஆகும். அனைத்து உலக வல்லமைகள் உள்ளிட்ட உலக நாடுகளில் பெரும்பாலானவை இதில் பங்கெடுத்தன. இவை அச்சு நாடுகள் மற்றும் நேச நாடுகள் என இரண்டு எதிரெதிர் இராணுவக் கூட்டணிகளை உருவாக்கின. இரண்டாவது உலகப் போரானது ஓர் ஒட்டுமொத்தப் போர் ஆகும். இதில் 30 இற்கும் மேற்பட்ட நாடுகளைச் சேர்ந்த 10 கோடிக்கும் மேற்பட்ட இராணுவ வீரர்கள் நேரடியாகப் பங்கெடுத்தனர். எக்காலத்திலும் போரில் பயன்படுத்தப்பட்ட 2 அணு ஆயுதங்கள் பயன்படுத்தப்பட்டன. **மேலும்...**  
---
<div id="mp-tfa-img">  

</div>  
**சோலோனிய அரசியலமைப்பு** என்பது கிமு 6 ஆம் நூற்றாண்டின் தொடக்கத்தில் ஏதென்சுக்காக சோலோனால் உருவாக்கப்பட்டதாகும். சோலோனின் காலத்தில், மக்கள் பிரிவினருக்கிடையே ஏற்பட்ட கருத்து வேறுபாடுகளின் விளைவாக ஏதெனியன் அரசு கிட்டத்தட்ட துண்டு துண்டாகிவந்தது. திராகோவின் பழைய சட்டங்களைத் திருத்த அல்லது ஒழிக்க சோலன் விரும்பினார். அவர் குடிமை மற்றும் தனிநபர் வாழ்க்கை முழுவதையும் உள்ளடக்கிய சட்டங்களின் கோட்பாட்டை அறிவித்தார், அதன் நன்மையால் ஏற்பட்ட விளைவுகள் அவரது அரசியலமைப்பின் முடிவுக்குப் பிறகும் நீண்ட காலம் நீடித்தது.**மேலும்...**
# பாகாநாகா


<templatestyles src="Module:Infobox/styles.css"></templatestyles>  
**பாகாநாகா** (*Bahanaga*) என்பது இந்தியாவின் ஒடிசா மாநிலத்தின் பாலேஸ்வர் மாவட்டத்தில் உள்ள பாகாநாகா வட்டத்தில் உள்ள சிறிய கிராம் ஆகும். இது பாலேஸ்வர் மாவட்டத்தில் உள்ள முக்கிய வணிக இடங்களில் ஒன்றாகும்.  

## கண்ணோட்டம்
பாகாராகா வட்டம் 21 கிராம ஊராட்சிகளைக் கொண்டுள்ளது. இதன் பிரிவு அலுவலகம் பாகாநாகாவில் உள்ளது.  

## நிலவியல்
பாகாநாகா கிராமம் தேசிய நெடுஞ்சாலை 16-ல் அமைந்துள்ளது. இது வணிக மையமாக உள்ளது. வங்காள விரி குடாவின் கடற்கரையில் சுமார் 10-12 கி.மீ. தூரத்தில் இதன் பகுதியில் தலைமையகத்திலிருந்து கிழக்குப் பகுதியில் உள்ளது. இங்கு நிலவும் தட்பவெப்பம் மிதமானது.  

## மக்கள்தொகை மற்றும் கலாச்சாரம்
ஆம் ஆண்டு மக்கள்தொகை கணக்கெடுப்பின்படி, இங்கு 151 வீடுகள் உள்ளன. மொத்த மக்கள்தொகை 593 ஆகும். இதில் ஆண்கள் 310 பேர், பெண்கள் 283 பேர். 0-6 வயது வரை உள்ள குழந்தைகளின் எண்ணிக்கை 81 (41 ஆண், 40 பெண்கள்). இந்த கிராமத்தின் எழுத்தறிவு விகிதம் 66.41.  

## தொடர்பு மற்றும் போக்குவரத்து
வட்டத் தலைமையகம், பாகாநாகா இதன் அருகிலுள்ள நகரங்களான சோரோ மற்றும் பாலசோர் ஆகியவற்றுடன் சாலை மற்றும் தொடருந்து மூலம் நன்கு இணைக்கப்பட்டுள்ளது. பாகாநாகா சந்தை தொடருந்து நிலையம் தினமும் கிட்டத்தட்ட ஆயிரம் பேருக்கு சேவை செய்கிறது. சில உள்ளூர் தொடருந்துகள் இங்கு நின்று செல்லும். அருகிலுள்ள பெரிய தொடருந்து நிலையங்கள் சோரோ மற்றும் பாலசோர் ஆகும். தேசிய நெடுஞ்சாலை 16 மூலம், பாகாநாக ஒடிசாவின் மற்ற பகுதிகளுடன் இணைக்கப்பட்டுள்ளது. மற்ற பெரிய பெரிய இடங்களான கோபால்பூர் மற்றும் காந்தபாரா ஆகியவை சாலைகள் அல்லது இருப்புப்பாதை வழியாக இணைக்கப்பட்டுள்ளன.  

இங்கு 2023 ஒடிசா தொடருந்து விபத்து நடைபெற்றது.
# தானியங்கி தொடருந்து பாதுகாப்பு

பாதுகாப்பு அமைப்பு, தைவான் இரயில்வே நிர்வாகம்]]  
பாதுகாப்பு அறிவிப்பு பலகை, இங்கிலாந்து]]  

**தானியங்கி தொடருந்து பாதுகாப்பு** (ATP) என்பது ஒரு வகை தொடருந்து பாதுகாப்பு அமைப்பாகும். இது தொடருந்தின் வேகம், குறிப்பிட்ட சமிக்ஞை அம்சங்களில் தானியங்கி நிறுத்தம் உள்ளிட்ட, சமிக்கைகள் மூலம் அனுமதிக்கப்பட்ட வேகத்துடன் ஒத்துப்போகிறதா என்பதைத் தொடர்ந்து சரிபார்க்கிறது. அவ்வாறு இல்லையென்றால், தொடருந்தை நிறுத்த, அவசரகால தானியங்கி நெருக்கடித்-தடையனையை இயக்கி தொடருந்தை விபத்துகளிலிருந்து பாதுகாக்கிறது.  

## இதனையும் காண்க
- தொடருந்துகள் மோதல் எதிர்ப்புக் கருவி
- கவாச்